La pornografia és un vici o una afició? 26.000 persones van passar pel Saló Eròtic de Barcelona el cap de setmana del 8 i 9 d’octubre. Són persones modernes i desinhibides o uns pervertits? Aprofitant l’embranzida del saló en parlem, amb rigor, amb la psicòloga i sexòloga Maria Martínez. Comencem pel principi. La pornografia és bona o dolenta? “És una eina –diu la Maria–.Si la fem servir com un complement, com una joguina eròtica, no hi ha cap problema. El problema és quan es converteix en un model. Hi ha molts joves que s’han educat sexualment amb el porno. I després descobreixen que la realitat és molt diferent”. Amb la pornografia passa doncs com amb les comèdies romàntiques de Hollywood, que transmeten uns ideals romàntics de la\nvida molt allunyats de la realitat. “Jo sempre dic que és com mirar una pel·lícula de ciència ficció. T’ho passes bé veient a Superman, però no se t’acut pensar que pots volar. Perquè és una pel·lícula de ficció. A tu et sembla real però hi ha talls i molts trucs que no es veuen”. Així que si pretens ser com els actors i actrius porno, tens molts números per frustrar-te. “Així és com sorgeixen els problemes sexuals”, sentencia la sexòloga: “Hi ha gent que et diu que el seu problema és que no pot mantenir més d’un acte sexual al dia. Llavors, quan rasques una mica, descobreixes que el seu referent és el porno... És clar, si pretens ser Superman sempre estaràs insatisfet”. La campanya de promoció del Saló Eròtic s’ha convertit en un viral. En ella l’actriu coneguda com Amarna\nFOTODEPILACIÓN ¡Cambia tu sistema de depilación! te lo pone fácil...\nMiller denuncia la hipocresia de tots els que criminalitzen el porno i després en són consumidors habituals. “Sí, la pornografia encara és un tabú. Sembla que veure porno sigui menystenir la parella, com si no en tinguessis prou. I no té res a veure. Passa el mateix amb la masturbació. No ens donem permís per tenir la nostra pròpia sexualitat”. I encara és pitjor quan la consumidora és una dona: “Quina concepció tenim d’una dona que mira porno? És una pervertida, una nimfòmana. En els homes es tolera tot i que sigui censurable, però si ho fa una dona... ” És veritat que atribuïm la pornografia sempre als homes però els temps canvien i les productores estan apostant per un porno diferent “alternatiu, fet per dones i dirigit per a dones, que parla més de sensualitat”. Si us\ninteressa aquest porno amb argument, una de les promotores és Erika Lust i la Maria també destaca el projecte www.pornoeducativo.com on es pot veure un porno natural, amb homes i dones naturals que practiquen sexe, sense idealitzacions ni més fantasia del compte. Si se’n fa un bon ús el porno pot ser molt útil per gaudir de la sexualitat: “Fins i tot s’utilitza de vegades en teràpia sexual. Va molt bé per als que se senten rarets, i descobreixen que no són els únics. I també serveix per aprendre coses que ens agraden i que ens fan sentir millor. Quin problema hi ha amb això? Una altra cosa és convertir-se en un addicte o que el consum de porno sigui l’única sexualitat. Llavors sí que tenim un problema”. LA TORRE DE BARCELONA\nPRUEBA UNA SESIÓN CON NUESTRO EQUIPO\nAXILAS 15€ Precio Tarifa 35€\nINGLES BRASILEÑAS 30€ Precio Tarifa 70€\nBenestar Sarrià Negrevernis, 4 T. 93 280 31 17 Benestar Tuset Trav. de Gràcia, 69 T. 93 205 25 98 Benestar Calvet Trav. de Gràcia, 3-5 T. 93 202 32 63 Benestar Balmes València, 238 T. 93 488 14 60 Promoción válida del 3 de Octubre al 12 Noviembre


S'han trobat 5870 registres. Mostrant pàgina 10 de 235\nMalgrat de Mar i Blanes engeguen un procés participatiu per protegir la desembocadura de La Tordera\nEls ajuntament de Blanes i Malgrat de Mar han endegat un procés participatiu conjunt amb l'objectiu de protegir la desembocadura de la Tordera. La voluntat és que la ciutadania doni la seva opinió a través de dues enquestes -no vinculants- sobre la possibilitat de fer una ordenança que en reguli els usos i accessos i la petició que han fet a la Generalitat per declarar l'espai 'Reserva Natural Parcial'. A més, els dos ajuntaments preveuen fer una presentació virtual del projecte i una exposició informativa per donar-ho a conèixer. Els dos ajuntaments s'han marcat l'objectiu de preservar aquest espai de gran valor mediambiental per les espècies de fauna, els hàbitats, les comunitats i el paisatge, a més de constituir un espai imprescindible en la trajectòria migratòria de la fauna salvatge.\n[ÀUDIO] Els servei d'Espais Verds posa en valor les flors d'hivern\nEl servei municipal d'Espais Verds de l'Ajuntament de Malgrat de Mar ha plantat aquesta tardor més de 4.000 bulbs que ara floriran. Formen part de les anomenades flors d'hivern. Carles Garcia, responsable d'Espais Verds, assegura que l'hivern és un bon moment "per veure tot allò que no podem veure la resta de l'any" com, per exemple, les estructures dels arbres sense fulles o alguns nius d'ocells, i també plantes que canvien de color o floreixen\n[ÀUDIO] Òmnium Cultural recollirà signatures aquest dimecres a Malgrat de Mar per l'amnistia\nLa recollida de signatures s'emmarca en la campanya 'Amnistia Ara!', que busca el suport de la ciutadania per aconseguir que la Llei d'Amnistia s'aprovi al Congrés dels Diputats i, afegeix Òmnium Cultural, "es posi fi a la repressió". La parada de recollida de signatures a Malgrat de Mar s'instal·larà aquest dimecres a la plaça de l'Església de 17h a 20h\nContinua la tendència a la baixa en el nombre de pacients ingressats per covid als hospitals de la Corporació de Salut del Maresme i la Selva\nEl nombre total de pacients positius per coronavirus ingressats als centres de la Corporació és de 59 persones, 4 menys que dijous 11 de febrer. Actualment hi ha 17 persones a l’Hospital de Calella, 24 al sociosanitari de Calella, 17 a l'Hospital de Blanes i 1 al sociosanitari de Lloret de Mar. Tenint en compte l'últim recompte del passat dijous 11 de febrer, a l'Hospital de Calella s’han registrat 4 ingressos, 3 altes i 1 defunció. A l'Hospital de Blanes, respecte a l'últim recompte del passat dijous s'han registrat 5 ingressos i 4 altes. A l'Hospital Sociosanitari de Calella respecte a l'últim recompte s'han registrat 2 nous ingressos, 6 altes, quate d'elles de pacients que ja s'han negativitzat però continuen ingressats al centre, i 1 defunció. A l'Hospital Sociosanitari de Lloret de Mar no hi ha hagut cap canvi respecte al passat 11 de febrer. Continua un pacient en aïllament a qui avui se li ha practicat novament un test serològic per conèixer la seva immunitat. Segons els informes de l'Agència de Qualitat i Avaluació Sanitàries de Catalunya (AQuAS), el risc de rebrot a l’Alt Maresme, en la darrera setmana, se situa en els 291 punts i l’RT és del 0,88. Mentre que a la Selva Marítima el risc de rebrot és ara de 121 punts i l’RT és del 0,79. Al global de la Regió Sanitària, el risc de rebrot arriba als 316 punts i l’RT és de 0,87.\n[ÀUDIO] L'Ajuntament reconeix la inversió reclamada per Aigües Malgrat\nL’Ajuntament de Malgrat de Mar ha estimat la petició de l’empresa Aigües Potables de Malgrat de Mar, SA, de rectificació d’error i dóna per correcte l’import d’inversió efectuat per l’empresa concessionària de l’aigua corresponent al 2018. Un import d’inversió que ascendeix a 303.802,77 euros. Així ho va aprovar el govern municipal a la Junta de Govern Local de dijous passat. Un cop estudiats els informes tècnics corresponents emesos des del departament de Territori i Sostenibilitat, el consistori rectifica els acords de la JGL del 31 de juliol i del 5 de novembre de 2020, tot reconeixent un saldo a favor d’Aigües Malgrat de Mar, SA de 236.166,83 euros per l’any 2018. Els tècnics municipals donen com a correcte també l’import d’inversions de la concessionària de l’aigua potable corresponent al 2019 i que ascendeix a 296.038,40 euros. Segons l'Àrea de Territori i Sostenibilitat, el saldo a data 31 de desembre de 2019 a favor d’Aigües Malgrat de Mar, SA era de 282.205,23 euros.\nEl PSC guanya les eleccions del 14F a Malgrat de Mar amb el 25,22% dels vots\nLa formació encapçalada per Salvador Illa ha estat la més votada a Malgrat de Mar en els comicis d'aquest 14 de febrer, una jornada electoral que s'ha desenvolupat amb normalitat i que ha estat marcada per la baixa participació i per la pandèmia del coronavirus.\nLa jornada electoral es desenvolupa amb normalitat a Malgrat de Mar\nLa jornada electoral a Malgrat de Mar ha començat aquest matí a les 9 amb total normalitat. Les 33 meses dels cinc col·legis electorals que s’han habilitat al municipi s’han pogut constituir sense incidències. En el cas de Malgrat de Mar, les dues escoles públiques, l’institut, la biblioteca i l’escola d’adults han deixat de ser col·legi electoral en aquesta ocasió. A canvi, l’Ajuntament ha habilitat el Centre Cívic, el Casal d’Avis i el pavelló de l’avinguda de Tarragona. L’Arxiu Municipal i el pavelló Germans Margall s’han mantingut. En tots els col·legis electorals s’ha traçat un circuit amb entrades i sortides diferents. També hi ha gel hidroalcohòlic, ventilació i distància. La Policia Local, que ha muntat un dispositiu amb 18 agents, controla els aforaments a cada col·legi. Cada espai disposa, a més, d’un responsable covid que vetlla pel compliment d’aquestes mesures. Un funcionari de Correus ha lliurat a primera hora el vot per correu del col·legi del pavelló de l'avinguda Tarragona. Ell mateix ha explicat a Ona Malgrat que s’ha passat d’uns 70 en les anteriors eleccions a uns 300 en aquesta ocasió. A més, hi ha servei de neteja i desinfecció constant a tots els col·legis electorals.\n[ÀUDIO] Joana Ortega: "Tenim propostes per gestionar bé, amb responsabilitat i rigor el mentrestant"\nEl PDeCAT de Malgrat de Mar ha organitzat avui a Malgrat de Mar un dinar-tertúlia amb Joana Ortega, número 2 de la llista d'Àngels Chacón per posar en valor el paper de les dones amb el país. Ortega ha destacat que "les dones sempre hem estat compromeses amb el present i el futur del país. Les dones som pragmàtiques, som una majoria tractada com una minoria". En aquest sentit, Joana Ortega ha afegit que "cal escoltar les dones, donar visibilitat al tot el talent femení del país, encara hem de trencar molts sostres de formigó". La número 2 de la llista del PDeCAT per a les eleccions al Parlament d'aquest proper diumenge considera que les noves tecnologies obren un nou cicle econòmic "on les dones han d'estar presents perquè seran els llocs de decisió del futur". Joana Ortega ha explicat a Ona Malgrat que "el PDeCAT es presenta amb l'ànsia per accedir a la llibertat del país però també volem gestionar la casella del mentrestant, un mentrestant que està marcat per una crisi econòmica, social, sanitària i pandèmia". Per últim, Ortega ha afegit que "tenim propostes per gestionar bé, amb responsabilitat i rigor el mentrestant".\n[ÀUDIO] Santi Poch: "Amb l'actuació d'aquest cap de setmana al delta de la Tordera garantirem que durant els propers anys no s'hagi d'entrar amb maquinària"\nEl grup de Naturalistes del Montnegre i la Tordera ha preparat per aquest cap de setmana una acció al delta de la Tordera per tal de controlar la vegetació exòtica de la canya americana. L'objectiu, tal i com ha explicat Santi Poch, membre dels naturalistes del Montnegre i la Tordera, és preparar l'hàbitat per a la nidificació de les aus. Segons Poch, "la canya americana creix molt ràpid i forma un tapís, com es pot veure en els marges del riu, i si passés això a la zona frontal de la platja seria un problema molt greu per a la nidificació". Les aus marines que nidifiquen al delta busques espais més oberts. L'actuació es farà dissabte i diumenge al matí amb 2 o 3 grups de 5 persones que es repartiran per la zona frontal del delta.\nL'Hospital de Blanes atura l'activitat quirúrgica d'un quiròfan per millorar-ne l'àrea d'esterilització\nSegons la Corporació de Salut del Maresme i La Selva, concretament, es renova la màquina d'esterilització del material quirúrgic. La reforma tindrà una durada aproximada de tres setmanes com a màxim. Mentre durin les obres es prioritzaran les cirurgies sense ingrés\nTorna a baixar el nombre de pacients ingressats per covid als hospitals de la Corporació de Salut del Maresme i la Selva\nEl nombre total de pacients positius per coronavirus ingressats als centres de la Corporació és de 63 persones, 23 menys que dilluns 8 de febrer. Actualment hi ha 17 persones a l’Hospital de Calella, 29 al sociosanitari de Calella, 16 a l’Hospital de Blanes i 1 al sociosanitari de Lloret de Mar. Tenint en compte l’últim recompte del passat dilluns 8 de febrer, a l’Hospital de Calella s’han registrat 6 ingressos i 16 altes, 4 de les quals són trasllats al sociosanitari de Calella i un és un trasllat en un altre centre sanitari. També s’han compatibilitzat 2 defuncions. A l’Hospital de Blanes, respecte a l’últim recompte del dilluns, s’han registrat 6 ingressos, 6 altes, dues de les quals són pacients que ja s’han negativitzat però continuen ingressats al centre, i 2 defuncions. A l’Hospital Sociosanitari de Calella respecte a l’últim recompte (08/02) s’han registrat 5 nous ingressos, tots 4 trasllats de pacients amb necessitats sociosanitàries ingressats a la unitat de medicina interna de l’Hospital de Calella. També s’han comptabilitzat 5 altes, totes elles de pacients que ja s’han negativitzat però continuen ingressats al centre. A l’Hospital Sociosanitari de Lloret de Mar s’ha procedit a realitzar tests serològics als pacients positius i en aïllament per conèixer la seva immunitat davant de la malaltia. En aquest cas 8 d’ells han generat anticossos i ja no poden contagiar el virus, per això se’ls ha desaïllat. En aquest moment, queda un pacient aïllat, a qui se li repetirà la serologia el pròxim dilluns. Tenint en compte tots els centres de la Corporació, el nombre de professionals positius i en aïllament per la Covid-19 és de 12 persones.\n[ÀUDIO] 7.900 persones es van beneficiar del servei d'aliments de Càritas Malgrat de Mar durant el 2020\nEl Servei d'Aliments de Càritas Malgrat de Mar va repartir 3.080 lots d'aliments durant el 2020, segons ha explicat avui el rector de la Parròquia de Sant Nicolau, mossèn Salvador Gras. Aquesta xifra es tradueix en 7.900 persones que s'han beneficiat d'aquesta ajuda que Càritas entrega un cop al mes a les persones i famílies més vulnerables del municipi. Segons mossèn Salvador Gras, el número de beneficiaris del servei d'aliments va registrar un increment molt gran a partir de març del 2020 quan va esclatar la pandèmia de la covid i moltes persones es van quedar sense feina. Si es comparen les xifres amb l'any anterior, al 2020 es van repartir 937 lots més que al 2019 arribant a 2.556 persones més. El rector de la parròquia de Malgrat de Mar ha destacat que el perfil de persones que demanen ajuda per menjar és molt variat amb gent gran, gent jove o famílies de Malgrat que mai havien anat a Càritas i ara, per la situació econòmica derivada de la pandèmia, es veuen obligats a demanar ajuda.\n[ÀUDIO] [VÍDEO] Entrevista Política amb Enric Zaldo (CUP)\nEl portaveu de la CUP a l'Ajuntament de Malgrat de Mar, Enric Zaldo, ha estat el protagonista avui de l'Entrevista Política d'Ona Malgrat. Zaldo ha dit que aquestes eleccions del 14F "són ben diferents perquè fins ara no feia por anar a votar i ara certa part de la població té por a anar a votar aquest diumenge. És una cosa que es podria haver evitat, de fet la majoria del Parlament ho volia posposar, però no ha estat possible perquè la judicatura ha decidit que votem el dia 14, la judicatura amb la col·laboració del PSOE que governa a l'Estat espanyol i que té representació al Parlament de Catalunya amb el PSC, que no estava a favor d'ajornar les eleccions al 30 de maig". Zaldo s'ha mostrat convençut que hi haurà una abstenció molt elevada, tant ara al 14 de febrer com si haguessin estat al 30 de maig. En relació a altres qüestions de caràcter local, Zaldo ha recordat que la CUP va votar en contra dels pressupostos de Malgrat de Mar perquè "no es complien els mínims per l'abstenció o el vot favorable ja que el govern no s'ha apretat el cinturó, segueixen les places de privatizacions, la plaça de Director General que és un encàrrec amb moltes ombres associades, que un dia hem de parlar". En aquest sentit, Enric Zaldo ha destacat que "la CUP és l'aposta per les mesures radicalment necessàries". Preguntat pel Pla d'Actuació de Mandat, el PAM, Zaldo creu que "ha estat una venda de fum, que no concreta, només concreta allò que ja se sap que es farà o que es fa actualment, no és innovador, no hi ha aposta clara per un canvi real per al municipi. És simplement el resum de les accions de JxCat -Malgrat ens Mou, que és qui té programa, el PSC ja sabíem des de l'inici de la campanya que no tenia programa. Aquest PAM referma que el PSC tot i ser el partit amb més representació a Malgrat és nul a l'hora de decidir i ho maquillem amb aquest PAM units".\nArriben 3.640 dosis de les vacunes de Moderna i AstraZeneca a la regió sanitària de Girona\nSón les primeres dosis dels dos vaccins, que es comencen a administrar aquesta setmana entre els col·lectius inclosos al pla de vacunació de Salut. Les vacunes de Morderna s'administraran als hospitals Sant Jaume de Calella i Trueta\nLa cita prèvia i les xerrades virtuals marquen les Jornades de Portes Obertes dels centres educatius\nEls centres educatius de Malgrat de Mar es preparen aquests dies per celebrar les tradicionals jornades de portes obertes. Enguany, estaran marcades per la pandèmia. Alguns centres, com ara l'Institut Ramon Turró i Darder, han optat per fer les portes obertes virtuals. En aquest sentit, el 3 de març a les 19h hi haurà xerrada virtual per a la ESO; en el cas del Batxillerat, Cicles Formatius i els Programes de Formació i Inserció, les portes obertes virtuals seran el 29 de maig, a les 19 hores. Els responsables del centre han preparat un enllaç per apuntar-se a la pàgina web de l'Institut Ramon Turró i Darder que és www.iesmalgrat.cat. Pel que fa a l'Escola Marià Cubí i Soler, les jornades de portes obertes seran els dies 2, 3 i 4 de març entre les 17 i les 18h tot i que les persones interessades hauran de demanar cita prèvia. També s'han preparat sessions virtuals. Tota la informació es pot trobar també a la pàgina web del centre. En el cas de les Escoles Fonlladosa, des de fa dies realitzen jornada de portes obertes individuals amb cita prèvia. La informació es troba a la web Pel que fa a l'Escola Mare de Déu de Montserrat, la jornada de portes obertes s'ha preparat per al dissabte 20 de febrer i amb cita prèvia. Al llarg del dia es faran visites en grups de com a màxim 10 persones i tres membres docents. Es prioritzaran els espais a l'aire lliure o ventilats. A l'Escola Vedruna es realitzaran entrevistes personals, presencials o online, i visites guiades. Les visites presencials seran els dies 6 i 13 de març amb cita prèvia. Tal i com marca el protocol sanitari, a les visites guiades hi haurà un màxim de 10 persones. L'escola ofereix tota la informació al seu web vedrunamalgrat.org Per últim, l'Escola Maristes Sant Pere Chanel ha preparat visites guiades amb cita prèvia. En el cas de l'Educació Infantil serà els dies 27 de febrer a les 11.00, el 5 de març a les 18.00 i el 6 de març a les 11.00 h. En el cas de l' Educació Secundària serà l' 11 de març a les 18.00 h. Els Maristes Sant Pere Chanel també han preparat entrevistes personalitzades i webinar. Tota la informació a la seva web\n[ÀUDIO] Carles Garcia: "Sense la biodiversitat no podríem viure"\nEspais Verds de l'Ajuntament de Malgrat de Mar aposta per mantenir la biodiversitat i, per tant, treballa "a favor de la natura", segons el responsable del servei Carles Garcia. Fa 13 anys que, per exemple, no s'utilitzen productes químics per gestionar l'espai verd\n86 persones ingressades per coronavirus als centres de la Corporació\nHi ha una persona ingressada menys que el passat dijous 4 de febrer, quan es va fer públic el darrer recompte.\nConfinament comarcal, dues hores més a la restauració i reobertura de gimnasos a partir d'avui\nLes llibreries s'equiparen als equipaments culturals i ja no estan subjectes a les restriccions del comerç\n11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150 151 152 153 154 155 156 157 158 159 160 161 162 163 164 165 166 167 168 169 170 171 172 173 174 175 176 177 178 179 180 181 182 183 184 185 186 187 188 189 190 191 192 193 194 195 196 197 198 199 200 201 202 203 204 205 206 207 208 209 210 211 212 213 214 215 216 217 218 219 220 221 222 223 224 225 226 227 228 229 230 231 232 233 234 235


Camins amb història: Descobrint el Penedès el 1889 (IV): excursions a Castellví de la Marca i a Santa Margarida i els Monjos\nDescobrint el Penedès el 1889 (IV): excursions a Castellví de la Marca i a Santa Margarida i els Monjos\nEls dies 15 i 16 d'agost de 1889 Josep Castellanos els va dedicar respectivament a la visita a Castellví de la Marca i a Santa Margarida i els Monjos. La primera serà una excursió llarga i en algun punt feixuga, que l'hi ocuparà el dia sencer. La segona, el dia 16, serà més breu i passadora, per refer-se de l'esforç del dia anterior.\nConscient de la dimensió de la sortida, Josep Castellanos emprèn el camí des de Moja a un quart de sis del matí, acompanyat d'un amic que li fa de guia: Mansió Mitjans.\nAl llarg del text que descriu l'expedició ofereix detalls del recorregut i del temps esmerçat en cada tram. Ens descriu també un Penedès que no es mostra eixut, sinó frondós, com el camí que pel torrent de Cal Xeret (erròniament Castellanos escriu Can Fabet) els portarà fins a la Múnia. El descriu com a "...cubert d'exuberant vegetació, molt ample, y fondo, humit, ab aygua estancada formant gorchs en miolts llochs." Envoltat d'àlbers i pollancres.\nDe camí cap el Castellví de la Marca passen per la Múnia (Almúnia, escriu en el text), on s'aturen al cafè de la plaça. D'aquí seguiren cap a l'església romànica de Castellví, on van seguir la missa, i iniciaren la pujada al castell pel corriol que s'hi enfila pel dret. Un camí que no tenien massa clar, com es deprèn del relat. Un cop dalt de la muntanya fa una detallada descripció de la vista que ofereix el lloc, alhora que ens proporciona algun detall de l'estat del castell, on destaca el fet que la torre circular, si bé esberlada de dalt a baix, encara era sencera.\nDe la tornada destaca la referència a la celebració de la festa major de la Múnia i la nova aturada al cafè de la plaça, del qual ara ens dóna el nom: Can Japet Curt. En aquesta aturada no van menjar gaire ja que, com diu, havien esmorzat feia poc dalt el castell. Com a curiositat, esmenta que entre les provisions portava "...extracte de carn Liebig". Aquest concentrat de carn havia estat inventat a alemanya el 1840 pel baró Justus von Liebig i va començar a difondre's de manera generalitzada a partir de 1865. Finalment, a un quart de cinc de la tarda van berenar als Monjos, agafant forces per arribar ja fins a Moja al final de la tarda.\nLa visita del dia següent a Santa Margarida i els Monjos, en companyia de l'aragonès amb el que va compartir la sortida a Olèrdola, tindrà un caràcter molt més relaxat. La descripció que fa del lloc no té un caràcter molt detallat, més enllà de l'esment d'algun indret i fet destacats: la referència a les violentes rierades del Foix; al molí fariner antic i al nou, mogut a vapor; l'esment de l'església antiga de Santa Margarida i al "monastir de Dominichs" (el castell- convent de Penyafort), que no va visitar.\nPublicat per Alfred Mauri Martí a 11:32


Crítiques per la vinculació del pressupost de Figueres a una qüestió de confiança - Empordà\nCrítiques per la vinculació del pressupost de Figueres a una qüestió de confiança\nComença el compte enrere per obrir negociacions i tancar acords entre govern i oposició per l'aprovació dels comptes municipals de 2018\nANNA FONT/DDG 01.12.2017 | 09:48\nLes negociacions a Figueres seran clau per aprovar el pressupost del 2018 de 56,1 milions en el ple del proper 14 de desembre, però ja d'entrada a l'oposició no li ha agradat que es vinculés el pressupost a una qüestió de confiança.\nEls regidors ja tenen la proposta presentada per l'equip de govern en minoria del PDeCAT i ara és el moment d'analitzar el contingut, fer-hi esmenes i ofertes que puguin ser-hi afegides. Està previst que els comptes municipals s'aprovin abans que acabi l'any i, si no, l'alcaldessa Marta Felip se sotmetria a una qüestió de confiança.\nPerò aquesta vinculació no ha agradat a gran part de l'oposició. El primer a reaccionar va ser el grup de Cs. El seu portaveu a l'Ajuntament, Héctor Amelló, va criticar que l'alcaldessa Marta Felip «faci xantatge» en vincular el pressupost municipal a una qüestió de confiança i creu que Felip «està renunciant a la negociació». Així ha opinat també el portaveu del PSC, Pere Casellas, fins fa un any membre del govern municipal. Per al socialista, és una decisió «molt poc democràtica i una imposició per estalviar-se dialogar». Casellas i el regidor Óscar Vergés, de Compromís d'Esquerres, coincideixen a assenyalar que es tracta d'«estratègia política».\nFelip va anunciar dilluns que si s'esgotessin totes les possibilitats de negociar i no s'aprovessin els comptes aquest desembre, se sotmetrà a una qüestió de confiança amb la que podria acabar perdent l'alcaldia. «No tenim por», deia, i és que la fragmentació de l'oposició faria pràcticament impossible una moció de censura amb candidat alternatiu. Els 16 regidors restants en són conscients i el socialista Pere Casellas reconeix que «no hi haurà cap proposta alternativa». Si es vincula el pressupost a una qüestió de confiança i no hi ha un altre candidat en el període d'un mes, el pressupost queda aprovat automàticament.\nERC, amb tres regidors, és una de les formacions clau per aprovar els pressupostos del 2018. Agnès Lladó, la portaveu republicana, considera que la vinculació a una qüestió de confiança fa que el «debat sigui menys fructífer i demostra una manca de lideratge». L'any passat van tirar endavant amb el seu suport i les abstencions de la CUP, el PP, Cs i dos regidors no adscrits i els vots en contra del PSC i Compromís d'Esquerres.\nUna situació similar es va viure a Llançà l'any passat quan l'aleshores alcalde Guillem Cusí va perdre l'alcaldia per una qüestió de confiança.


Ecodiari: Ipcena demana al DARP que no autoritzi més granges de porcs al país\nRedacció | Actualitzat el 16/11/2017 a les 17:19h\nIpcena demana al DARP que no autoritzi més granges de porcs al país\nImatge general de quatre membres d'Ipcena amb una pancarta reivindicativa que demana una moratòria de granges de porcs, a les portes de la seu del DARP a Lleida Foto: ACN\nEl grup ecologista Ipcena demana al Departament d'Agricultura (DARP) que no autoritzi la construcció ni ampliació de cap més granja de porcs a tot Catalunya i redueixi les explotacions existents per reduir de forma efectiva la contaminació dels aqüífers pels nitrats dels purins. Són les principals demandes de l'al·legació que l'entitat ha presentat aquest dijous al Decret de gestió de la fertilització del sòl i de les dejeccions ramaderes que és en període d'informació pública fins el 25 de novembre, segons fonts del Departament. El decret ja estableix una moratòria a la construcció i ampliació de noves granges fins al gener del 2020 en els municipis de les zones considerades com a vulnerables per la contaminació de nitrats en el sòl -que tinguin un índex de càrrega ramadera (ICR) superior a l'1,2- però els ecologistes consideren que aquesta restricció és totalment insuficient.\nDes d'Ipcena insisteixen que s'ha arribat a una "situació límit" i que cal una "actuació preventiva d'urgència" perquè està en joc la salut de les persones i el medi ambient. En aquest sentit, els ecologistes acusen la conselleria d'afavorir l'ampliació de la cabana porcina "de manera indiscriminada" per acontentar els sindicats agraris.\nL'escrit d'al·legació s'ha presentat aquest dijous al migdia al registre de la seu del DARP a Lleida i va dirigit al secretari general del Departament, David Mascort.\nSegons Ipcena, a les comarques de Lleida hi ha unes 2.800 granges que produeixen uns 9 milions de porcs cada any, el 57% del total de Catalunya (17 milions) que, al seu torn, produeix el 42% de la carn de porcí de tot l'estat espanyol. Només els porcs criats a Lleida generen 8.000.000 de metres cúbics de purins. El grup ecologista alerta que, segons informes de l'Agència Catalana de l'Aigua, un terç del territori català està afectat per contaminació de nitrats, el triple que fa 17 anys.\nPer revertir aquesta situació, reclamen actuacions "més contundents", com una "moratòria immediata" tant de noves granges com d'ampliacions a tot el país ja que "·tota Catalunya s'ha de considerar zona vulnerable", segons ha dit el portaveu de l'entitat, Joan Vàzquez. "No estem en contra dels ramaders però s'ha arribat al límit i la cabana porcina no pot créixer més, si de cas s'ha de reduir", ha insistit. A més, recorda que Brussel·les ha amenaçat amb sancions si no s'actua per parar l'ampliació d'aqüífers contaminats i remarca que el Síndic de Greuges també ha exigit que es prenguin mesures en aquest sentit.\nEn el cas de les comarques de Lleida, el text recull que el 60% dels municipis (uns 140 de 231) "estan declarats vulnerables i, d'aquests, el 88% tenen les aigües subterrànies per sobre de 50ml/l de nitrats, límit de la UE per ser utilitzades com a aigües potables" i, per tant, "vulnerant la directiva de l'aigua". Això afecta, afegeixen, "la pràctica totalitat dels aqüífers de la plana de Lleida".\nA banda de la moratòria, el text també recull altres propostes com "reduir les granges existents, a fi d'ajustar les necessitats de fertilitzants per la terra disponible real, preferiblement per terme municipal o comarca". També que un equip tècnic independent faci un "estudi dels excedents reals de tots els residus orgànics de cada zona de Catalunya (fems, purins, fracció orgànica, agroindustrials, fangs de depuradora)" i que es coordini i es prioritzi l'aplicació de residus orgànics al sòl.\nAixí mateix, també es proposa incentivar una ramaderia més sostenible i de qualitat millorant l'alimentació dels animals (reduint els components tòxics del pinso com el zinc o el coure), amb el pretractament dels purins per obtenir-ne un residu lliure de patògens o afavorint el sistema del llit de palla, sense producció de purins.\nPossible reobertura de plantes de purins\nVàzquez s'ha referit a una informació que publica aquest dijous el diari Segre sobre la derogació per part del Tribunal Suprem de la norma que impedia reobrir les plantes de tractament de purins d'Alcarràs (Segrià) i la de Tracjusa de Juneda (Garrigues). En concret, l'alt tribunal ha declarat nul·la la decisió del ministeri d'Energia de limitar només a plantes de fins a quinze anys d'antiguitat el pagament de primes per generar electricitat, uns ajuts que necessiten per ser econòmicament viables. El portaveu d'Ipcena veu com un "mal menor" que aquestes plantes puguin funcionar sempre que ho facin amb gas natural però mai amb la crema de residus com assegura que es vol fer a Tracjusa, que ha definit com "un negoci purament especulatiu". També demana que aquesta decisió judicial no s'utilitzi com a excusa per fer més granges. "La solució seria que no hi hagués plantes i que només es produís el purí necessari per adobar les terres", ha conclòs.\nHistòria del decret\nEl text final del Decret de gestió de la fertilització del sòl i de les dejeccions ramaderes el van presentar el 19 de juliol els consellers ara destituïts d'Agricultura i de Territori, Meritxell Serret i Josep Rull respectivament. Aleshores van afirmat que l'objectiu de la nova normativa era assegurar la qualitat dels sòls i de les aigües subterrànies del país, garantir la viabilitat i la sostenibilitat de les explotacions ramaderes i agrícoles i buscar un equilibri entre l'activitat d'aquestes i el conjunt de la població. Segons fonts del Departament d'Agricultura, si la normativa obté el vistiplau del nou govern que surti de les eleccions del 21-D podria entrar en vigor l'estiu que ve.\nEl decret estableix una moratòria en les ampliacions de bestiar en granges situades en municipis que tinguin un índex de càrrega ramadera (ICR) superior a l'1,2, és a dir aquells que es troben en zones considerades com a vulnerables per la contaminació de nitrats en el sòl.\nD'aquesta manera, la mesura, prohibirà l'ampliació i construcció de noves granges fins a l'1 de gener del 2020 en els 66 els municipis del país que són zones vulnerables per nitrats. La majoria es troben a la Catalunya central i comarques gironines, mentre a les comarques de Lleida hi hauria una desena de municipis els afectats.\nEl document també preveu la prohibició d'abocar purins els caps de setmana i festius a menys de 500 metres de nuclis habitats i impedir d'aquí a cinc anys l'aplicació de purins mitjançant la dispersió amb ventall. A més, i entre altres mesures, els titulars de les explotacions ramaderes i agrícoles hauran de fer una declaració anual relativa a la gestió de les dejeccions i altres fertilitzants nitrogenats.\nD'altra banda, per garantir la traçabilitat del transport de bestiar, si la parcel·la a fertilitzar és a més de 10 quilòmetres o bé si es tracta d'una empresa de serveis, caldrà que els equips de transport de dejeccions ramaderes vagin equipats amb un dispositiu electrònic de posicionament global GPS.Text\nVÍDEO Teresa Jordà anuncia el decret de dejeccions ramaderes per a finals d'any


Una característica molt positiva de l’Astroturisme es que requereix que el territori estigui reconegut internacionalment com a sostenible des del punt de vista mediambiental, circumstància que el Montsec ja té reconeguda amb la Certificació Starlight.\nL’aplicació de l’estratègia del Pla necessita la implicació del sector o iniciativa turística privada, que es a qui va dirigit el desenvolupament del producte del Turisme de les Estrelles.\nLa idea de la iniciativa s’ha estret de l’illa canària de La Palma, amb qui es té una efectiva col·laboració. Allí fa uns anys el sector privat va creure i va protagonitzar el desenvolupament del negoci de l’Astroturisme i posteriorment ha estat l’administració pública de l’illa qui s’hi ha afegit, de forma que la col·laboració pública-privada ha convertit a l’illa en un referent internacional del Turisme de les Estrelles. El que vol fer el Montsec es “importar” aquest model.\nDurant l’any 2016 els responsables científics i tècnics del PAM han mantingut diverses reunions amb els responsables d’altres territoris amb equipaments astronòmic i/o interès per al desenvolupament de l’Astroturisme, per tal de preparar i presentar projectes de cooperació a les convocatòries europees del Programes INTERREG, per tal d’obtenir subvencions per a la seva execució.\nUn projecte ja ha estat elaborat i presentat a la convocatòria INTEGREG-POCTEFA conjuntament amb dos empreses públiques del Govern de Navarra (NICDO i GAN) i entitats franceses del Departament dels Alts Pirineus com l’Observatori del Pic du Midi, l’associació A Ciel Ouvert i el Centre d’Iniciatives per al Desenvolupament Bigorre-Pyrénées. El títol del projecte es “Pirineus La Nuit: Estrategia Pirenaica per a la protecció i millora de la qualitat del medi nocturn”. El pressupost de les accions del projecte es de més de quatre milions d’euros, dels quals un correspon a la participació del PAM.\nÚltimament altres territoris de l’Estat també han vist en el desen-volupament del Turisme de les Estrelles una oportunitat econòmica per al creixement del seu turisme. Afortunadament el Montsec està en una immillorable posició de sortida.\nAccions del Pla estratègic Astroturisme Montsec\nEntre les accions del Pla que s’estan fent o estan previstes properament tenim:\n- Renovació de la Certificació Starlight (caduca l’any 2017) i senyalització viària\n- Aconseguir l’altra Certificació de cel fosc reconeguda internacionalment: IDA- Dark Sky Reserve (EE.UU).\n- Edició d’una Guia per a tematitzar establiments d’astroturisme.\n- Organització del 1r Congrés Internacional de Turisme Astronòmic Montsec.\n- Prioritzar les inversions privades en Astroturisme en els ajuts Leader.\n- Viatge d’estudi a La Palma d’empresaris i emprenedors.\n- Nova exposició interactiva sobre astronomia i cel fosc al COU.\n-Habilitació de miradors arqueoastronòmics pel territori.\n- Posada en funcionament de nous producte com “l’Autobús a les Estrelles”\n- Desenvolupament del producte MICE (Meeting, Incentives, Congress&Events)\n- Organització del Congrés Internacional Artificial Light at Night (ALAN)\n- Mesures i control de la qualitat del cel nocturn del Pirineu en general i del Montsec en particular.


El govern presenta un pressupost expansiu de 17.067.000, un 20% superior al d’aquest any - Ajuntament de DeltebreAjuntament de Deltebre | Portal d'Informació Municipal\nEl govern presenta un pressupost expansiu de 17.067.000, un 20% superior al d’aquest any\nL’equip de govern ha presentat en roda de premsa el pressupost 2018 que es portarà a aprovació al plenari d’aquest dimarts 5 de desembre. Un pressupost que ha augmentat en un 20% respecte l’any anterior i que ascendeix a 17.067.000€, tot sense repercutir en la pressió fiscal a la ciutadania.\nA banda d’aquestes inversions, cal destacar les obres d’adequació del Complex Esportiu Municipal que ascendirà a gairebé 700.000€, l’acabament del Pavelló Fluvial, un centre d’exposicions que complementi el centre cultural de la Biblioteca Delta de l’Ebre i les obres de Riumar en la seva tercera fase, entre d’altres.\nEn relació a la dotació de Cohesió Social, aquesta augmenta en un 6% i focalitza la seva mirada amb tot el conjunt d’activitats que permeten enlairar Deltebre des de totes les seves vessants. En aquest apartat cal destacar la continuada aposta pel teixit associatiu, el reforç a les polítiques de joventut, la creació d’una televisió digital i la primera edició del Piromusical de l’Ebre.


Fent xarxa amb el nouvingut - Arquebisbat de Barcelona\nPàgina d'inici > Noticies > Càritas > Solidaritat\nFent xarxa amb el nouvingut\nCàritas mostra a través de dues accions com més enlla de conectar amb l'immigrant, cal comprendre'l\n09 Juny, 2015 -\nQuan arriba un ciutadà nouvingut a la gran ciutat hi ha diversos aspectes que condicionen la seva adaptació al nou lloc d’acollida. Al repte de superar la desubicació que planteja un nou escenari, se li suma la incomprensió de molts ciutadans autòctons. Sovint per desconeixença respecte a les cultures foranes es dificulta la rebuda i el tracte entre uns i altres, fet que tendeix a deixar fora de joc al nou vingut.\nCurs Gestió Multicultural i Acció Social\nJa fa anys que l’entitat social Càritas Diocesana treballa en temes d’immigració, no només com a tema assistencial sinó també jurídic i d’acompanyament.\nUna de les activitats que du a terme any rere any és el “Curs de Gestió Multicultural i Acció Social en Immigració”, dirigit pel Dr. Xavier Torrens, professor de Ciències Polítiques de la Universitat de Barcelona i sociòleg. El curs està enfocat a facilitar el tracte i les relacions que s’estableixen dia a dia entre immigrant i autòcton, així com a profunditzar en la seva comprensió. Segons Torrent, “la gent pensa que parlar o tractar amb persones immigrades és ja posar en joc l’acció multicultural. Però, a més a més, s’ha de comprendre. Això fa que la gent al acabar el curs allà on vagi, i estigui on estigui hi hagi una altra mirada, que abans no donava l’atenció multicultural que necessitava, explica.\nLes lliçons sumen un total de 60 hores, es tracta diversos temes, com: la desigualtat i la discriminació ètnica, els estils de vida de les minories culturals, el bagatge en competències multiculturals i diàleg interreligiós, així com, els estereotips que afecten uns i altres.\nL’aixopluc del Baobab\nSon gairebé la 1 del migdia, i a l’edifici de Baobab ja es posen mans a la feina amb el dinar. Es tracta del projecte Baobab, l’altra cara de la moneda, en què Càritas posa en context el foraster i l’ajuda a aprendre trets bàsics de la societat que el rep.\nLa Dolors Arbonés des de Càritas i la Maria i el Josep des de dins del centre, s’encarreguen de tirar endavant aquest projecte que va iniciar-se el 2004, amb un objectiu: crear un vincle. “Es tracta d’un projecte d’acolliment, on les persones se senten acompanyades i vénen a buscar un espai de companyia i relació”, explica la Dolors.\nEl significat de Baobab remet a un arbre africà que precisament fa referència al significat d’acollida, ja que es tracta d’un arbre de grans dimensions, on els membres de les tribus hi van per aixoplugar-se, tal com fan les persones que assisteixen al Centre Baobab.\nMenjant fem xarxa\nEl menjar és l’eix central a través del qual es van desenvolupen a poc a poc els lligams. “Tots mengen plegats” – explica la Dolors-. “Va ser pensat perquè era un espai que ajudava a aportar aquest acompanyament, on trobar-se un a gust, un lloc on ens trobem amb altres persones, i ens preguntem que farem durant el dia”.\n“Aquí s’hi troben com a casa i col·laboren amb totes les tasques”, afegeix la Maria Insa, que coordina el projecte des del centre amb el Josep. Tots dos programen els menús del dia a dia, i les activitats a fer. “Cada dia de la cultura d’ells jo n’aprenc, m’adono que no en sé res. I estic menjant coses que mai hagués dit! Una altra de les coses que tenim en compte és les tradicions de cada un. Per exemple, aquí respectem la gent que menja halal, i se senten molt bé”.\nSegons explica la Maria, se’ls proporciona diferents receptes perquè a més de conèixer els plats típics del lloc d’acollida, d’aquesta manera, els serveix també de cara a trobar possibles feines domèstiques.\nEines per a l’acollida\nD’altra banda, es duen a terme diferents activitats com classes de llengua castellana i catalana, lliçons de geografia, així com a aprendre a ubicar-se a la ciutat de Barcelona a través del transport públic i se’ls facilita altre tipus d’informació com biblioteques, on anar a conèixer gent, entre d’altres.\nLa majoria dels membres del Baobab, han viscut un dol a causa de l’abandonament de la seva llar. Per això, explica la Dolors, hi ha una psicòloga que treballa “tot el tema del dol, d’aquest procés migratori i totes les pèrdues d’aquestes persones que han anat patint”. També se’ls ajuda en temes de papers, i uns i altres finalment acaben donant-se un cop de mà entre ells. “Realment aquí el que s’intenta és fer xarxa, que t’ajuda en un moment en què tu et pots trobar amb dificultats”, afegeix la Dolors.\nUna acció més\nJa són més de 10 anys aixoplugant persones d’arreu del món sota aquest projecte. Es tracta d’una passa més que fa Càritas per a la seva tasca solidària. En aquest cas, buscant una societat unida fora dels estereotips i prejudicis, vetllant per l’acollida i la dignitat del nou vingut. Fent que aquest s’uneixi i creï xarxa.


Rutes pel campus de la Universitat d'Alacant. Secretariat de Desenvolupament de Campus\nEls espais a l'aire lliure del Campus de Sant Vicent de la Universitat d'Alacant compten amb un ampli nombre d'escultures, homenatges a il·lustres de la Universitat i fora d'ella, i fites d'ambaixades, donacions i mecenatges, que mereixen la seua posada en valor i visita a través dels següents recorreguts.\nRutes de les Escultures\nAnar a Rutes de las Escultures\nRuta dels Homenatges\nAnar a Ruta dels Homenatges\nRuta de les Ambaixades, Donacions i Mecenatges\nAnar a Ruta de les Ambaixades, Donacions i Mecenatges\nEls edificis construïts de la Universitat d'Alacant que formen el Campus de Sant Vicent del Raspeig, amb la reutilització dels pavellons de l'antic aeròdrom de la dècada de 1930-40, passant per les primeres edificacions de 1980, l'ampliació de la part Sud de la Universitat entre 1990 i 2000, així com les últimes petites infraestructures i dotacions repartides pel seu territori, completen les quatre rutes cronològiques per l'arquitectura del Campus.\nA més, es presenta una cinquena ruta que conforma un itinerari per l'arquitectura de la Universitat d'Alacant des d'una perspectiva professional.\nRuta de l'Arquitectura\nAnar a Ruta de l'Arquitectura\nDècada de 1980-1990\nDècada de 1990-2000\nAnar Ruta de l'Arquitectura\nItinerari entorn de la seua Arquitectura\nAnar a Itinerari entorn de la seua Arquitectura\nAixí mateix s'inclouen en la "Ruta CAMPUS IGUALITARI", promoguda per la Unitat d'Igualtat de la Universitat d'Alacant, els treballs de dones en l'àmbit de la gestió universitària, la ciència, l'arquitectura, l'esport, l'educació i la comunicació.\nItineraris amb perspectiva de gènere\nAnar a Ruta Campus Igualitari\nSenda paisatgística: "Un itinerari vegetal pel Campus"\nAportem una senda paisatgística pel campus recorrent les seues principals espècies vegetals. Aquest itinerari es divideix en zones:\nAnar a Plànol Senda Paisatgística\nAnar a zona1\nAnar a zona 2\nAnar a zona 3\nAnar a zona 4\nAnar a zona 5\nAnar a zona 6\nAnar a zona 7


Comença la fase nacional de Copa RFEF en Cartagena\nSense quasi temps per assaborir l'èpica remuntada en Sagunt que col·loca el conjunt ontinyentí a les portes de promoció d'ascens, toca pensar ja en el desplaçament a Cartagena per estrenar la fase nacional de Copa Federació en l'eliminatòria de setzens de final. El partit davant el filial murcià es jugarà a les 16:00 en el Camp Muncipal Ciudad Jardín, i novament serà una oportunitat per als jugadors que fins el moment han disputat menys minuts.\nEl filial cartagener no passa per un bon moment en el grup XIII de la Tercera Divisió, però aquest cap de setmana va aconseguir frenar la sagnia de gols encaixats amb un empat a zero al feu del cuer, Bala Azul. Un encontre en el que ambdós conjunts desaprofitaren una pena màxima respectivament. Abans però, els homes entrenats per Juan Lillo havien patit dos derrotes a casa i a domicili per idèntic marcador, 4-2, davant Minerva i Real Murcia B, precisament dos dels rivals que han hagut de deixar pel camí en la competició del KO. Els partits del filial del Cartagena són sinònim de gol, això sí amb un bagatge negatiu que no els ha permès lliurar-se de la lluita per la permanència i només un punt els separa dels llocs de perill. 15 són els gols convertits per 21 els encaixats, mentre en copa n'han aconseguit 11 a favor per 9 en contra en cinc encontres disputats. No podran ser de la partida en les files locals ni Adama ni Mauro, que en octubre iniciaren un procés de recuperació d'al volant de 3 mesos respectivament, el primer d'ells havia arribat a disputar un grapat d'encontres amb el primer equip.\nPel que fa a l'Ontinyent, entra una fase en la que comparteix cartell amb altres dos equips de la Comunitat Valenciana com l'At. Saguntino, vigent campió, i Olímpic de Xàtiva, eliminat en Copa del Rei després d'alçar-se amb el campionat del grup VI de Tercera Divisió la passada temporada. Vicente Parras i els seus homes reprenen la competició en la seua fase nacional amb la intenció de seguir demostrant que tots els components estan preparats per gaudir de minuts en qualsevol competició. La victòria en Sagunt ha reforçat la moral d'una plantilla que, tot i estar centrada en la competició de la Segona B, vol portar grans alegries en la competició copera.\nEl partit comença demà dimecres a les 16:00 al Camp Municipal Ciudad Jardín de Cartagena, i estarà dirigit pel col·legiat Gabriel Lozano Reina, assistit en bandes per Borja Jiménez Contreras i Luís Miguel Rodríguez López (col·legi murcià). Ahir mateix es va confirmar l'horari del partit de tornada, que es disputarà el proper dimecres 13 de desembre a les 20:00 en l'estadi El Clariano, amb entrada gratuïta per als socis i preu d'entrada per als no socis pendent de confirmació.\nTags: 🏆 Copa Federació,\tFC Cartagena B


Segons Marzà, amb aquest decret s’aconsegueix seguretat en l’inici de curs i el compliment de les decisions judicials.\nSerà aplicable exclusivament per als alumnes que es matriculen per primera vegada aquest curs escolar, un 5% del total de l'alumnat.\nPel que fa a la resta de cursos a partir de quatre anys, segueixen vigents els programes que es van desenvolupar durant el curs passat.\nEl Consell aprova un decret llei sobre plurilingüisme per a "garantir la normalitat" en Infantil CORST VALENCIANES/I. CABALLER\nEl ple del Govern valencià ha aprovat aquest divendres el Decret llei sobre plurilingüisme que s'aplicarà en el curs 2017-2018 per als xiquets de 3 anys i en les aules experimentals de dos anys, als quals ofereix tres programes lingüístics que responen a l'elecció de centre i la distribució curricular que van realitzar les famílies en la matriculació dels seus fills. L’objectiu és que el curs comence amb "total normalitat".\nSobre aquest tema, el conseller d'Educació, Vicent Marzà, ha destacat que amb aquest decret llei "es compleixen els objectius que la Generalitat volia aconseguir: seguretat en l'inici de curs per a l'alumnat, les famílies i el professorat valencians i el compliment de les decisions judicials" després de la suspensió cautelar per part del Tribunal Superior de Justícia de la Comunitat Valenciana de l'anterior decret de plurilingüisme del seu departament.\nAquest decret serà aplicable exclusivament per als alumnes que es matriculen per primera vegada aquest curs escolar i que suposa un 5 per cent del total ja que la resta de l'alumnat, a partir de quatre anys, segueixen vigents per al curs 2017-2018 els programes que es van desenvolupar durant el curs passat.\nEl Programa plurilingüe A se assigna als centres que han oferit en la matrícula del pròxim curs en aules experimentals de dos anys i en Infantil de tres anys una distribució curricular que conté entre 16 hores 30 minuts i 18 hores 30 minuts en valencià; 4 hores en castellà, i de 0 a 2 hores en anglés.\nAquest programa s'establirà en les aules de dos i de tres anys del 54% dels centres educatius. El Programa plurilingüe B correspon als centres que han oferit entre 8 i 9 hores en valencià; entre 11 hores 30 minuts i 14 hores i 30 minuts en castellà, i de 0 a 2 hores en anglés.\nAquest programa s'establirà en les aules de dos i de tres anys del 30% dels centres educatius. El programa plurilingüe C s'assigna a les escoles que imparteixen 4 hores en valencià; entre 16 hores 30 minuts i 18 hores 30 minuts en castellà, i de 0 a 2 hores en anglés. Aquest programa s'establirà en les aules de dos i de tres anys del 16% dels centres educatius.\nCompliment de la suspensió cautelar\nAquesta mesura, a més, s'ha pres complint les determinacions judicials que han derivat en la suspensió cautelar del Decret 9/2017, aprovat en Ple del Consell el 27 de gener de 2017. El Decret llei entrarà en vigor en el moment de la seua publicació en el DOGV. Les Corts valencianes tenen 30 dies naturals per a convalidar la norma i ho faran abans que l'alumnat valencià inicie el curs escolar. Així mateix, estarà en vigor durant el curs 2017-2018. Pel que fa a la resta de cursos a partir de quatre anys, segueixen vigents per al curs 2017-2018 els programes que es van desenvolupar durant el curs passat.\nLa portaveu d'Educació del grup popular en les Corts Valencianes, Beatriz Gascó, ha acusat el conseller del ram, Vicent Marzà, de "riure's" del Tribunal Superior de Justícia de la Comunitat Valenciana (TSJCV) amb aquest decret llei que ha qualificat de "vergonyosa martingala sense precedents" per a "burlar-se" de la resolució de l'alt tribunal que suspenia cautelarment l'anterior.\n"Marzà es riu del TSJCV amb una estrategema política per a eludir les decisions dels tribunals"\n"Marzà es riu del TSJCV amb una estrategema política per a eludir les decisions dels tribunals", ha assegurat la diputada del PP, per a qui el conseller "solament vol enganyar". "La prova evident que amb este text no es torna al decret de 2012, i que per tant desobeeix l'acte judicial, és que segueixen possibilitant que en infantil no es done ni una sola hora d'anglés, quan el decret de 2012 arreplegava un temps mínim d'una hora. És a dir, segueix aplicant el decret del xantatge lingüístic suspés", ha sostingut.\nGascó ha indicat que amb este decret "aconsegueix burlar al TSJCV perquè ara solament pot ser el Govern central o la suma de 50 diputats o senadors els qui recórreguen". Al seu juí, el TSJCV "incomoda el Govern valencià i han buscat la fórmula perquè la justícia no entorpisca els seus plans d'adoctrinament".\n"Però no solament riuen de la justícia, també es burlen de tota la comunitat educativa amb un text que ningú coneix, es riu dels pares i docents que han presentat recursos a la norma del xantatge lingüístic a més de negar a les famílies la possibilitat de poder seguir defenent legítimament els seus interessos i drets", ha insistit.\nCiutadans demana la reprovació de Marzà\nEl grup parlamentari Ciutadans (Cs) en les Corts Valencianes ha presentat una sol·licitud de reprovació del conseller d'Educació, Vicent Marzà, "per portar la comunitat educativa al caos absolut i anunciar, a quasi de 10 dies de començar el curs, un nou decret llei que solament és un pegat a la mala gestió de la Conselleria i una improvisació d'última hora després de la garrotada judicial del Tribunal Superior de Justícia de la Comunitat Valenciana". Així ho ha anunciat la portaveu d'Educació de Cs en les Corts, Merche Ventura, que ha acusat Marzà "d'ignorar la justícia" amb el decret-llei.\n"El senyor conseller ha preferit perdre el temps, estar en les festes de Morella"\nAixí mateix, ha acusat el conseller de generar "deliberadament" "major preocupació" en pares i docents. "Per què no es va anunciar este nou decret llei quan Marzà va parlar del suposat Pla B per al nou curs? La resposta és senzilla: el senyor conseller ha preferit perdre el temps, estar en les festes de Morella en lloc de donar una resposta a la comunitat educativa i, mentre, es resistia a acatar una sentència judicial", ha afegit Ventura.\nLa portaveu d'Educació ha assegurat també que "desconfia" d'esta nova normativa "perquè tot indica que el curs que ve es repetirà la mateixa situació d'incertesa". "Este decret afecta els xiquets de 3 a 5 anys, però també estava obert a la resta d'etapes", diu i s'ha preguntat: "Què va a passar ara amb els centres que en educació primària van optar per aplicar l'anterior decret?; qui va a assumir el cost dels llibres que els pares ja han comprat i que ara no van a servir per a res si canvia el model en els seus centres?", s’ha preguntat.\nEl Consell “compleix amb la legalitat”\nEl Consell "ha demostrat que compleix amb la legalitat, amb la voluntat de les mares i pares"\nEl síndic socialista en les Corts Valencianes, Manolo Mata, ha assegurat este divendres que el Consell "ha demostrat que compleix amb la legalitat, amb la voluntat de les mares i pares, però sobretot, compleix amb el futur de les xiquetes i els xiquets de la nostra Comunitat".\n"Hi ha un compromís ferm i decidit que els plans educatius garantisquen que els estudiants, en acabar l'educació obligatòria, siguen trilingües", ha indicat Mata en un comunicat, en el qual ha assenyalat que la mesura anunciada per la Generalitat reflecteix que "el curs va a començar "amb normalitat" i "no se'n va a causar cap perjuí, no va a haver-hi alteració de res".\nPer este motiu, al seu juí, "totes les traves que posa el PP, són pedres en un camí que no tenen sentit". El síndic socialista ha recalcat que l'aprovació del decret llei "fa que li atorguem un rang legislatiu a l'inici del curs escolar i els alumnes i alumnes de 3 anys, que són els qui realment estan afectats pel decret del plurilingüisme, van a començar les seues classes com ho van sol·licitar les seues famílies i atenent a la voluntat dels centres".


Ajuntament del Masnou/Campionat d'Espanya grups de xou grans i petits\nCampionat d'Espanya grups de xou grans i petits\nEl grup de xou modalitat grup gran del Club Patinatge El Masnou ha quedat en tercer lloc al pòdium i s'ha classificat per participar al Campionat d'Espanya.\nEl grup de xou modalitat grup gran, després de superar l'alt nivell que hi ha al Campionat de Catalunya, es prepara per competir amb els millors grups de les federacions aragonesa, càntabra, catalana, gallega, madrilenya i basca.\nFins el 09/03/2019\nDurada : Dies 8 i 9 de març, tot el dia.\nHo organitza : Real Federación Española de Patinaje\nCampionat d'Espanya grups de xou grans i petits.\nData i hora de la darrera actualització d'aquest contingut: 26-02-2019 08:36


Adjudiquen les obres del pont del carrer Passada | el malgratenc\nAdjudiquen les obres del pont del carrer Passada\nPosted on 13 Juny, 2016 by elmalgratenc\nAquest passat divendres, des del consistori malgratenc s’ha fet pública l’aprovació definitiva del “projecte de reparació del pont del carrer Passada damunt la riera de Sant Genís de Palafolls a Malgrat de Mar”.\nLes obres, que costen 97.000 euros, consisteixen bàsicament en substituir el tauler de l’actual pont per un de nou. La previsió indica que es trigarà tres mesos en fer-ho. Mentre durin els treballs es tallarà la circulació de vehicles en aquest tram de carrer.\nFonts del govern local han assenyalat que les obres podrien començar un cop finalitzi el curs escolar.


Biblioteques de Montcada: El proper dimarts; cançons i jocs de falfa\nEl proper dimarts; cançons i jocs de falfa\nEl proper dimarts 17 d’abril la directora de la biblioteca Elisenda, Gisela Ruiz, serà l’encarregada de la sessió setmanal de l’espai familiar ‘amb els 5 sentits’, un programa posat en marxa per la regidoria d’Educació de l’Ajuntament de Montcada i Reixac adreçat a infants de 0 a 36 mesos i les seves famílies.\nDurant el temps que dura l’activitat, els més petits cantaran cançons, escoltaran històries i jugaran a jocs de falda\nLes activitats són gratuïtes i les places limitades. Cal reservar cada cop que es vulgui participar en una sessió trucant al telèfon 935726474 (extensió 2710) o bé enviant un correu electrònic a educació@montcada.org. El termini d’inscripció s’obrirà una setmana abans de cada activitat i fins a tres hores abans de la realització de la sessió.\nEn aquest enllaç us deixem el programa complet.\nEtiquetes de comentaris: Ajuntament de Montcada i Reixac, Biblioteca Elisenda de Montcada, contes, contes per a menuts


Sinfonietta-Concerto (reducció per a piano) Xavier Montsalvatge (1912 - 2002) No hi ha cap opinió. Sigues el primer.\nEl Festival Internacional de Santander va celebrar l’estiu del 2001 el seu 50 aniversari i per a una ocasió tan destacada José Luis Ocejo, director del certamen, va sol-licitar algunes obres noves a diferents autors. Al moment més solemne, és a dir, la clausura amb expressa dedicació a la memòria d’Ataúlfo Argenta, abans de la Novena simfonia, el mestre Myung Whun Txung va dirigir, amb l’Orquestra de l’Academia Santa Cecilia de Roma, l’última creació de Montsalvatge: la Sinfonietta-concerto, per a flauta solista - acompanyada per una orquestra de corda acolorida o especiada per flautí, arpa i percussió - i dedicada al magnífic virtuós de Santander Jaime Martín. Al llarg dels seus quatre moviments - precisos i preciosos - ens arriba un art viu, ple de llums mediterrànies, mesurat en les formes i l’afectivitat que contenen, incisiu i a vegades una mica melangiós. > Vull comprar aquest article (des de 10,32 €)> Més informació sobre aquest producte > Veure més sobre Xavier Montsalvatge\nIniciPublicacionsSinfonietta-Concerto (reducció per a piano)


Els jugadors del Barça i l'Espanyol col·laboren en causes solidàries\nEls jugadors del Barça i de l'Espanyol volen acabar l'any de la millor manera possible. I quina millor manera que fer-ho acompanyats de nens? Els "cracks" del Barça han col·laborat en la recollida de joguines, que es destinaran als infants més necessitats a través d'entitats benèfiques dins de la campanya anomenada "Un somni per un regal". Els jugadors de l'Espanyol, per la seva banda, han visitat nens malalts. Aixó sí, sense deixar de posar-se a to per a la represa de la Lliga.\nEn aquestes dates, els "cracks" del futbol cedeixen tot el protagonisme als nens. La jornada blaugrana ha començat amb un entrenament i ha continuat amb un clínic amb els nens. La condició per participar-hi era portar una joguina nova que es destinarà a infants necessitats a través d'entitats benèfiques dins la campanya anomenada "Un somni per un regal". La solidaritat dels nens que han anat avui al Miniestadi i la de les empreses que hi han volgut col·laborar han omplert els camions de joguines i el terreny de joc de somnis fets realitat. S'hi han recollit 5.000 regals. Els "cracks" han estat avui improvisats professors de futbol, l'assignatura preferida dels 500 nens que hi han pogut participar i posar a prova les habilitats de porter de Saviola. Ronaldinho, tot i arrossegar un refredat monumental que el té sense veu i amb els ulls mig clucs, ha estat des del primer i fins a l'últim moment fent "rondos" amb els nous companys. Abans de la trobada entre nens i jugadors hi ha hagut l'entrenament del primer equip, on s'ha pogut veure que la recuperació de Puyol va per bon camí, com la de Luis Enrique i sobretot la novetat de la presència d'Oleguer Preses, que torna a pensar que el 2004 pot ser l'any de la seva consagració en el primer equip del Barça. SOLIDARITAT BLANC-I-BLAVA La plantilla i els directius de l'Espanyol també han estat amb els nens. Daniel Sánchez Llibre ha encapçalat la delegació que ha anat a l'Hospital de Can Ruti, on també hi eren els jugadors Jordi Cruyff, Òscar, Fredson, Gorka i Marc Bertran. La resta de la plantilla han visitat hospitals de Tarragona, Girona i Lleida.


Ajuntament d'Arenys de Mar - Espai de salut\nPortada>Agenda>02-03-2018>Marcs>2018>Cursos i tallers\nDivendres, 2 de març de 2018 - 2/4 de 10 matí\nVols aprendre a gestionar l'estrès?\nDurada: Tots els divendres, de 9:30 a 11:30, del 2 de març fins el 27 d'abril\nHo organitza: CAP (Infermeres: Maite Matas i Gemma Coll)\nConverses a la carta en alemany. Gespräche nach Wahl\na càrrec d'Eva Puigventós\nTaller de Gestió de conflictes, límits i educació dins de casa\nEntre pares/mares i fills/filles\na càrrec de Teresa Bisbal\nTaller: Com fer bones presentacions\nConverses a la carta en italià. Conversazione in italiano\na càrrec d'Anna Riera\nCurs: Gestió econòmica i pressupostos a l'empresa\nT'has preguntat mai com reaccionaries davant d'un intent d'agressió?\nTaller: Gestió Econòmica de l'empresa\nDia Europeu de l'Aturada Cardiaca: Vols practicar la RCP?\nConeixements del Món Laboral (Mòdul B)\nCurs d'Administració de l'activitat\nTaller d'Autodefensa Personal Femenina i Prevenció\nCurs Joan Vives d'Història de la Música: La culminació del bel canto: Rossini, Bellini i Donizetti\nTaller creatiu d'apoderament de les dones: Visca Les Bruixes\nCurs de coneixement del món laboral per a persones nouvingudes


Ximo Puig: “El Consell del Botànic ha fet més en dos anys que el PP en 20”\nEl govern valencià tanca el seu quart seminari sense “autobombo” però satisfet i fa públics els seus 40 objectius per al segon semestre de 2017\nEl president i el seu equip assumeixen cinc compromisos per cartera: des de la desestacionalització del turisme a l'impuls del cotxe elèctric passant per una llei per evitar el tracte degradant als animals\nDiversos membres del Consell en la seva visita al Racó d'Ademús. GVA\n23 de julio de 2017 13:47h\n“En dos anys hem més que el PP en 20”. “Sense autobombo” i “conscient de la greu situació” d'una administració propera a la fallida, el president de la Generalitat, Ximo Puig, ha fet un balanç positiu de l'acció del Consell després de la seva concentració en el Racó d'Ademús, una comarca de València enclavada entre Terol i Castelló amb menys de 3.000 habitants.\nEl seminari d'Ademús és el quart que fa el govern PSPV-Compromís, després dels de Morella, Torrevella i Sagunt. Aquests retirs del Consell en ple serveixen per “autoevaluar” i “fixar objectius”. I l'examen ha deixat bon sabor de boca al president, malgrat la lentitud que imposa una administració demediada, la que “menys funcionaris per habitant” té d'entre totes les comunitats autònomes.\n“Tots els indicadors” econòmics i socials (atur, pobresa, creixement econòmic) “estan millor que quan varem arribar a la Generalitat”, ha dit Puig. El president no ha esmentat que l'economia espanyola creix un 3% a l'any, però si ha parlat d'un dels seus principals cavalls de batalla: l'infrafinançament, el “problema valencià”.\n“Hem aconseguit que tota Espanya conega la insuficiència de recursos que sofreix la Comunitat Valenciana. Hi ha un gran consens en la societat valenciana [grups polítics, organitzacions empresarials, universitats, sindicats] en la necessitat de millorar el finançament. I el proper semestre serà clau”. Puig ha recordat que hi haurà un intent de mobilització massiva a l'octubre per seguir visibilitzant aquest assumpte.\nObjectius 2017: De la despoblació al cotxe elèctric\nEl Consell, amb l'afany de “rendir comptes”, també ha fet públics els principals deures de cada conselleria per a la segona part de 2017. De la lluita contra la despoblació a l'impuls al cotxe elèctric. De la desestacionalització del turisme a la compra centralitzada, per guanyar eficiència, d'endopròtesis (vàlvules cardíaques, per exemple). Del foment del canvi de model productiu en l'agricultura, a una normativa que impedisca el tracte degradant als animals.\nEn aquest document estan els compromisos del Consell del Botànic pel que queda de 2017.


Amb bicicleta.: Seguint els aiguabarreig del llobregat/ Calders i Llobregat/ La gabarresa\nSeguint els aiguabarreig del llobregat/ Calders i Llobregat/ La gabarresa\nSt Benet de Bages\nRecorregut: Manresa, Parc de l'agulla, mas el Grau, anem cap el Llobregat per un corriol, seguim prop del riu Llobregat fins al pont de les Generes, travessem el riu. Seguim un Camí molt aeri que per sobre del Llobregat que ens deixa veure S. Benet des del cel.\nDesprés de creuar Navarcles, anem fins el pont Vell per tal d'anar a trobar l'aiguabarreig entre el Calders i Llobregat. Seguim vora el calders fins el llac un bon paratge per fer un most i reposar si escau. Ara comencem a pujar i seguim el PRC 197 Sender del riu de Calders.\nDeixem el sender i en enfilem a creuar la carretera C- 641, anem pujant fins creuar el Canadell, les Quingles , Torrecabota, ara un dels corriols de mes famosos de la contrada, antic camí ral de Calders ens du fins a Vista Pirineu.\nVista Pirineu parada i fonda.\nReprenem el camí seguin un corriol que des de vista Pirineus passa per Malla i ens deixa a Artés. Fem una pujada fins al Campanar vell i un altre corriol de baixada fins El Moli, el camí travessa la riera Malrubi a gual passem prop del Pujol. Un tros de carretera i anem direcció de Magrans, L'oliva i ja som al aiguabarreig de Gavarresa i Llobregat.\nSeguim camis que per la corbatera i sota del pont de l'autopista travessem el Llobregat per un pont que fan sevir per les obres. Passem per Sant Jaume d'Olzinelles, i anem fent un tomb fins a trobar, a Sant Iscle, la Sèquia de Manresa. La seguim fins el Parc de l'Agulla i a casa.\nObservacions: Si es fa en sentit contrari el corriol d'Artés entre el Moli i el Campanar Vell es possible que s'hagi de pujar empenyent es molt dret. També cal estar atent a la zona del PR 197 a la zona del Cingle del Angla dons es forca estret.\nPodeu trobar informació del PR- C 197 Clicant: PR-C 197 Sender del riu de Calders\nDades i traça del recorregut a Wikiloc\nPublicado por Agustí Grané en 19:39\nSentier d’Emile a peu = Rutes de l’Elias en Bici...\nSeguint els aiguabarreig del llobregat/ Calders i ...\nManresa Castellfollit del Boix\nSentier de l’Emile a peu = Rutes de l’Elias en B...\nMatinal de celebració, de pluja, d'acudits i de ...\nCicloturisme per comarques de Catalunya. Tardor al...\nSortida amb BTT de la PC Bonavista. Vista Pirineus...\nDe Manresa al Cap de Creus en 4 dies.


Holiday home Nad Uvozem 4 Praga República Txeca - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHoliday home Nad Uvozem 4-, Praga 08, Praga, República Txeca, 184 00 - Veure al mapaHoliday home Nad Uvozem 4Veure més fotosVeure més fotosVeure totes les 21 fotosVeure al mapaParticularitats que li encantaranbalcó/terrassajardíaparcament de cotxes\nDistàncies i informació bàsicaaeroports a prop14 kmAeroport de Ruzyně, Praga (PRG)21 kmAeroport de Sazena (LKS)estacions de tren i autobús2,5 kmEstació de Metro Kobylisy3,8 kmPraha-Holešovice Train Stationhospitals i clíniques550 mAchillea - Kozni Klinikafarmàcies2,1 kmGilia Pharmacybotiga de conveniència2,4 kmDelix MarketRetirada d'efectiu750 mATM\nSobre l'allotjamentDescripcióAl visitar Roztoky, vosté es sentirà com a casa a Holiday home Nad Uvozem 4, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Holiday home Nad Uvozem 4, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha aparcament de cotxes. Gaudiu de les comoditats d'alta gama com ara calefacció, balcó/terrassa, aparell de televisió, TV satèl•lit/cable, reproductor de DVD/CD per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Holiday home Nad Uvozem 4 la base perfecta per a gaudir de la seva estada a Roztoky.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Coses a fer, maneres de relaxar-sejardí Serveis i comoditatszona de fumadors Accéss'admeten animals de companyia Disponible a totes les habitacionsaparell de televisiócalefaccióplat de dutxabalcó/terrassaempolles d'aigua de cortesiarentadorabanyeraforn microonessala d'estarcafetera/teteraneveraTV satèl•lit/cableIdiomes ParlatsTxec Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. NOVASOL t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus.


Graellsbloc: Emprendizaxe, una plataforma per a pimes gallegues\nEmprendizaxe, una plataforma per a pimes gallegues\nLa plataforma Emprendizaxe l'ha desenvolupada la Conselleria d'Innovació i Indústria de la Xunta Galega dins el Plano Estratéxico Galego da Sociedade da Información. Es tracta d'una plataforma social i oberta a la col·laboració d'emprenedors dels diferents sectors econòmics, que al mateix temps serveix de punt de trobada entre professionals creant comunitats, debats oberts i posicionament de les empreses a Internet.\nAquesta plataforma ofereix accés gratuït a continguts especialitzats del món empresarial (estratègies de màrqueting, TIC, estratègies de venda, gestió empresarial...); com a plataforma de comunicació social entre professionals, ofereix també la possibilitat de crear comunitats, blocs o cursos per tractar i debatre diferents temàtiques empresarials.\nUna bona iniciativa; per prendre'n nota.\nPublicat per Família Graells i Roca a 21:22\nTemes: CoP, curs, innovació - gestió coneixement, web


La Constitució - PSOE\nFederico Arnau. Membre de l'Executiva Municipal del Pspv-Psoe Castelló de la Plana\nEl 6 de desembre –el dia de la Constitució- per a mi sempre ha sigut un dia important ja que la nostra Carta Magna ha sigut un referent de pau i harmonia per als espanyols des de l’any 1978 en que va ser publicada.\n11/12/16 - Levante\nEl 6 de desembre –el dia de la Constitució- per a mi sempre ha sigut un dia important ja que la nostra Carta Magna ha sigut un referent de pau i harmonia per als espanyols des de l’any 1978 en que va ser publicada. De fet els menors de 38 anys son fills de la Constitució al menys en sentit metafòric. Durant moltíssims anys la mera possibilitat de modificar la més alta Llei provocava un rebuig generalitzat dins del sector jurídic al nostre país, eixa modificació era considerada tabú i sobre aquell que s’atrevia a plantejar-la era objecte d’anatema. No obstant això l’any 2011 es va modificar – a instancia de la Unió Europea- el seu article 135 per tal d’establir l’anomenada Regla d’Or pressupostària que consistia en establir un dèficit zero i que el pagament del deute públic fora prioritari front a qualsevol altra despesa de l’Estat en els pressupostos. El cel no es va obrir damunt del cap dels espanyols ni la terra es va afonar. Això si, la Constitució va perdre per a sempre la seua condició de intocable i va quedar oberta la porta per a la seua modificació. Des d’eixe moment ja s’ha parlat d’altre modificacions com la transformació del Senat en una Càmera de representació territorial o que tots els membres de la Casa Reial tinguen els mateixos drets successoris. El que és cert que el partit de Ciutadans el passat febrer ja va fer una proposta de reforma de la Constitució que afectaria a altres qüestions com la d’eliminar els aforaments, possibilitar la iniciativa legislativa popular a partir de 25.000 vots, la despolitització de la justícia, supressió de les Diputacions i fixar un mandant màxim per al President del govern de dos legislatures. Els de Podem també es varen apuntar a la reforma de la Constitució al dir Pablo Iglesias a finals de l’any passat que ells la modificarien per a permetre que Catalunya puguera decidir en referèndum vinculant la seua independència o la permanència en Espanya. Finalment, el Psoe també va fer una proposta de modificació de la Constitució l’any 2015 prou més ampla on entre altres es feia referència a un nou pacte territorial on es reformar la estructura territorial de l’Estat amb els principis i les tècniques del Federalisme.\nDe entre les diferents propostes aquesta és la que pense que més s’adequaria als interessos de la nostra maltractada comunitat. Ja que dins del document on s’explica en que consisteix eixa reforma puc llegir que el sistema de finançament es farà d’acord als principis «de certesa, estabilitat, i equilibri en el repartiment dels recursos públics i els d’autonomia financera, suficiència, coresponsabilitat, coordinació, solidaritat i equitat interterritorial». Tots sabem que mentre que el infrafinan- çament de la nostra comunitat no es solucione no alçarem cap.\nUn altre apartat de la constitució que s’hauria de modificar és el relatiu a l’article 149.1.8 on s’estableix la competència legislativa de l’Estat en matèria de Dret civil. La redacció actual d’eixe article deixa a la nostra autonomia en una situació de discriminació respecte d’altres. Ja he exposat en este mateix diari que la el Regne de València va ser dotat pel rei Jaume I amb uns dels sistemes de Dret civil més complet de la edat mitjana a Espanya. Que eixe sistema va perviure més de quatre-cents anys fins que Felip V el va suprimir. De manera que la actual redacció de la Constitució deixa sense validesa no sols els nostre passat històric sinó part de l’Estatut d’Autonomia on es reconeix aquella capacitat legislativa en matèria de Dret civil. El Tribunal Constitucional així ho ha decidit al llarg de l’any 2016 en tres Sentències on ha anul·lat tres importants lleis civil valencianes, com son la de Règim Econòmic Matrimonial, la de Parelles de Fet i la de Custòdia compartida (totes elles amb la seua denominació popular).\nUn diari no es el mitjà mes adient per explicar en detall com s’hauria de redactar els nous articles de la nostra Carta Magna per recollir eixes matèries que tant ens estan afectant als valencians, el finançament injust, la falta d’inversió pública (Corredor Mediterrani) i la falta de capacitat legislativa en matèria civil, però sí que és el lloc des d’on podem despertar la consciència col·lectiva de que som un poble que està sent maltractat des de fa massa anys pel govern central. Els nostres partits en representació a tot l’estat espanyol hauran de posar-se les piles d’una vegada i tindre en compte totes estes reivindicacions. La nostra Constitució segur que ens agrairà que li donem la possibilitat de ser més justa.


QUE DÉU ES MOSTRI SOLAMENT\nNº 45 DE L’HIMNARI CANTS DE GLÒRIA\n1.  Que Déu es mostri solament\ni s'ha de veure en un moment\nla plaça abandonada.\nEl camp dispers dels enemics,\nfuig ple d'esglai, amb grans fatics,\ndavant de sa mirada!\nEl camp sencer ha de marxar,\ntal com es veu evaporar\ntal com la cera al foc es fon,\nla força dels malvats del món,\nes fon davant Déu sola.\n2.  Mes en presència del Senyor,\ncanta el just sa perfecció,\nsa glòria infinita;\ncar sobre el núvol és portat,\nson nom és ple de majestat:\nl'Etern, Déu de ta vida.\nTingueu davant d´Ell goig ben alt,\nque és de la viuda el puntal,\ndels orfes és el pare;\nprop dels captius Ell acudeix\ni, cada jorn, del qui sofreix\nsent la pregària clara.\n3.  Els enemics de tot el món,\nvindran ells propis al seu tron\ni cantaran sa glòria;\ndoncs, beneïm-lo els fidels,\nEll que, exaudint-nos des dels cels,\nens donà la victòria!\nDéu, salvador, és nostre Déu,\nqui, llibertant aquell que és seu,\nli mostra sa clemència;\nés l´Eternal, és el Déu fort,\nque prem les portes de la mort,\nen son omnipotència.\nLletra original: Théodor de Bèze (1519-1605)\nMúsica: Matthieu  Greiter (1500-1550)\n"Salm  de les batalles", cant hugonot\nL’himne, nº 45 de l’himnari Cants de Glòria és una paràfrasis del Salm 68 i es molt conegut i apreciat pels protestants francesos. Es coneix com “el Salm de les batalles”. Va ser tan popular que ha rebut el sobrenom de la marsellesa dels hugonots.\nL’autor de la lletra és l’escriptor i teòleg protestant francès Théodore de Bèze. Nascut a Vezelay, a la Borgonya francesa dintre d’una família aristocràtica i criat entre la noblesa. Va ser un nen dotat amb una extraordinària intel·ligència, estudiant de l’escola de la família de Melquior Wolmar, qui fou també mestre de Calví.\nAllà va adquirir una complerta instrucció sobre les doctrines humanistes del seu temps i uns grans coneixements del grec i del llatí.\nWolmar, que era seguidor de les doctrines de Luter, es va veure obligat a refugiar-se a Alemanya.\nBèze, qui la seva família volia que es dediqués a la carrera de dret, quan tenia vint anys es traslladà a Paris, on va dedicar-se a la poesia vivint experiències literàries fins que, uns anys després va caure malalt.\nCom diu un dels seus historiadors, la seva conversió, va fer-li abandonar al mateix temps “pàtria, pares i amics, per seguir el Crist” Això va ser l’any 1548, quan es va refugiar a Ginebra, i poc desprès a Lausana, on ja havia estat de professor a la Academia.\nAllà es va fer famós per la seva erudició i també pels seus viatges a Alemanya buscant recursos per ajudar els perseguits valdesos, i també pel seus esforços en unificar als luterans i reformats.\nL’any 1559 fou nomenat rector de l’Acadèmia de Ginebra, que posteriorment es transformaria en la Universitat de Ginebra.\nLa seva vinculació amb Calví va ser tant estreta tot el temps desprès de la seva conversió, que a mes de ser el seu successor com professor de teologia i dirigent dels calvinistes suïssos i francesos, a la mort de Calví va ser elegit per continuar la seva tasca, tot i que Bèze va sol·licitar amb insistència una nova elecció i que la duració fos tan sols d’un any.\nLa aportació de Bèze a la Reforma va ser extraordinària. Va fer una versió llatina del Nou Testament, publicada l’any 1556, una versió grega, d’estudi amb moltes anotacions, publicada l’any 1567, que va servir per la versió anglesa manada pel rei Jaume I d’Anglaterra.\nTambé és molt important la ajuda eficaç en el manteniment del cant a l’església que havia estat molt postergada, especialment per Zuinglio.\nCalví, que no era tan extremista com Zuinglio, va limitar la música en el culte, el cant congregacional al uníson, del Salms i del Càntic dels Càntics.\nL’any 1536, Calví ja havia manifestat el seu desig de que es cantessin els Salms en les reunions públiques de les Congregacions. Així ho escrivia en “Articles sobre l’orientació sobre el culte públic” establerts el 16 de gener de 1537, on diu: Desitgem que es cantin a l’Església Salms, seguint l’exemple de l’església primitiva, i del testimoni de l’apòstol Pau”\nCalví va conèixer el treball del poeta Clement Marot, que havia posat en vers alguns Salms, a Strasburg on va pasar els anys 1538-1541 com pastor dels refugiats francesos.\nPerò Clement Marot, no era pas un poeta molt religiós. Nascut a Cahors, l’any 1496, va escriure balades, elegies, epístoles i està considerat com un elegant poeta cortesà dels reis de Navarra, Margarita i Enric d’Albret.\nPer Calví, però, la descoberta dels Salms de Marot va motivar que insistís en que es poses música als que no en tenien, aconseguint que l’any 1539 a Estrasburg y el 1542 i 1551, es publiques un salteri amb dinou salms, els Deu Manaments, el Càntic de Simeó i el Credo Apostòlic, tot en vers i en francès, que l’any 1562 va adquirir forma definitiva i que es coneix com el Salteri de Ginebra.\nLa música era, principalment de Luis Bourgeois (1510-1572), mestre de cor a Ginebra, i els texts dels salms metrificats en llengua francesa, (aproximadament un tercera part dels Salms) l’havia fet Clement Marot.\nSegons sembla, a Clement Marot, la vida disciplinada de Ginebra no li agradava gaire, pel que va decidir traslladar-se a Turin on va morir l’any 1544.\nPer aquesta raó, Bèze es va encarregar de cloure el treball de Marot, posant en versió mètrica i en francès els Salms.\nLa edició del referit Salteri de Ginebra portava el títol de Les Psaumes mis en rime française par Clément Marot et Théodore de Bèze, i constava de 101 Salms traduïts per Bèze i 49 per Marot.\nEl mateix 1562, van sortir-ne 24 edicions d’aquesta obra a Paris, Caen, Lyon, Ginebra i altres llocs.\nMONUMENT A LA REFORMA A GINEBRA. TEHODOR DE BEZE ESTA AL COSTAT DE CALVÍ


La Universitat que tú vols - Mavi Mestre\nLa Universitat de València es la Universitat pública per excel·lència i tradició. En ella s’han format al llarg dels segles moltes de les grans persones polítiques, culturals, empresarials, científiques i professionals de la nostra història i de la nostra realitat present, prestant així un servei essencial a la societat valenciana i també a la societat espanyola.\nAmb aquesta responsabilitat, presente la meua candidatura a Rectora de la Universitat de València, amb la voluntat de continuar impulsant el canvi i el progrés en totes les seues instàncies. Aquest és, sens dubte, un gran repte al qual faig front amb la màxima il·lusió, però alhora fonamentat en un projecte realista i ambiciós, i amb un estil de govern caracteritzat pel diàleg, la participació i el consens.\nEn quina direcció va el canvi que pretenc impulsar?\nL’objectiu general es pot resumir en una millora de la qualitat del servei públic que ofereix la Universitat de València, la qual cosa implica progressar en aquestes línies mestres:\nMillorar les condicions en què la comunitat universitària (estudiantat, personal d’administració i serveis, personal investigador en formació i personal docent i investigador) rep i presta aquest servei públic i impulsar un estil de gestió professional, amb responsabilitat i amb rendició de comptes, centrat en la qualitat dels recursos humans de la Universitat de València.\nProtegir i fomentar els valors d’una universitat pública, valenciana, de prestigi, amb una docència de qualitat, valorada per la societat i orientada a l’ocupabilitat, que done resposta als reptes científics i tècnics d’una societat global, que produesca i retinga talent amb qualitats de creativitat i lideratge, que promoga la cultura i la nostra llengua i que preserve el seu patrimoni històric.\nDesenvolupar una política de recerca innovadora que ens permeta continuar sent una institució de referència, mitjançant instruments i actuacions orientats a la producció de nous coneixements, tecnologies i processos que siguen internacionalment competitius i reconeguts per la seua qualitat i rellevància i que permeten la transferència d’aquests progressos científics i tècnics, transformant-los de manera eficient en beneficis socials i econòmics, per tal de contribuir al desenvolupament d’un model social basat en el coneixement.\nAvançar en el reconeixement de la Universitat com a referent social en igualtat, integració, sostenibilitat, cooperació i internacionalització, per dinamitzar la societat valenciana a la qual pertany i es deu.\nPer què considere que puc liderar aquest nou impuls?\nPense que tinc la capacitat i l’experiència suficients, unides, sense cap dubte, a la major il·lusió per dur-lo a terme. El treball d’anys en llocs de màxima responsabilitat en la institució m’ha aportat un coneixement profund d’aquesta. En un context molt complicat, segurament el més difícil per a les universitats en l’etapa democràtica, he contribuït a garantir el bon funcionament i la cohesió de la Universitat i a impulsar canvis per millorar la qualitat del nostre servei públic.\nAra és el moment de prendre un renovat impuls per seguir avançant. S’obre una nova etapa en què, per descomptat, no puc ni vull anar a soles. A més de desitjar comptar amb la major implicació i participació de tota la comunitat universitària i de les institucions públiques, he reunit un equip que ofereix garanties d’èxit, paritari, molt renovat i amb experiència contrastada en diferents àmbits de gestió de la Universitat.\nCom vull dur a terme aquest projecte?\nAl llarg de la meua gestió i fins avui he mostrat un estil fonamentat en el diàleg, la participació i el consens. Estic convençuda que és el millor mitjà per assolir acords eficaços i fer possibles els canvis.\nDiàleg, participació i cerca de consensos han de ser aplicats a la deliberació, negociació i presa de decisions, respectant sempre els canals previstos pels nostres Estatuts. Aquesta forma de procedir permet mantenir i promoure la cohesió de la comunitat universitària.\nAquest valors no són incompatibles amb la responsabilitat i l’eficàcia, ni amb la fermesa en l’exigència dels recursos i del reconeixement que corresponen a la major i més antiga universitat de la Comunitat Valenciana.\nEl nostre repte col·lectiu ha de ser aconseguir una Universitat més igualitària, centrada en les persones, on totes i tots puguen realitzar-se i sentir-se lliures per dur a cap els seus projectes.\nLa Universitat del futur la farem entre totes i tots, per això et propose que parlem i que em votes per aconseguir la Universitat que TU vols


Sèries 200x12 i obsequi per posició 96 Challenge BCN 10K\nEl primer que m’han sobtat son les pulsacions. Crec que he notat moltíssim que la temperatura ha baixat, perquè els primer 20 minuts tinc una mitjana d’unes 125, i això que hi havia algun tros de pujada i he fet un ritme mig de 5’17». Tot l’entrenament l’he fet donant voltes pel Parc de Vilamarina, i les sèries a un descampat que hi ha. Aquí ha estat un desastre absolut perquè no controlava la velocitat a la que anava, i excepte la primera que ja he notat que he anat massa lent (42»), amb la resta he estat per sota del que tocava (i no ho volia fer això just abans d’una cursa). Moltes han estat al voltant de 37», i fins i tot una 34». Massa fort. El refredament, doncs com l’escalfament, i també amb les pulsacions més baixes.\nEntrada anterior40 'CC con 20' de Técnica de CarreraEntrada siguienteCursa de la Mercè\nmcasas en Correr con hernia inguinal\nMarcos en Correr con hernia inguinal\nDavidRunner en Primera salida después operación hernia inguinal\nWill en Primera salida después operación hernia inguinal


8 de juny de 2016 (10:51 CET)\nWilliam Shakespeare a Palau de les artes\nEl Palau de les Arts Reina Sofía dedica la seua activitat del mes de juny a les celebracions del 400 aniversari de la mort de William Shakespeare amb una programació al voltant de la seua comèdia 'El somni d'una nit d'estiu' i les seues diferents adaptacions.\nTant l'activitat operística a la Sala Principal, amb 'A Midsummer Night's Dream', de Benjamin Britten, com la simfònica, a l'Auditori, amb el concert-espectacle 'El son d'una nit d'estiu', de Mendelssohn-Bartholdy, es completaran amb propostes d'estil educatiu.\nEl dissabte 4 de juny, el centre proposa una nova edició de l'activitat familiar 'Un matí amb A Midsummer Night's Dream', un taller pràctic que explica a jóvens i no tan jóvens el procés de construcció d'un muntatge operístic des de l'escenari de la Sala Principal, amb entrades per 15 euros per al públic general, 12 per a abonats, 7 euros per a jóvens fins a 20 anys, i 10 euros per als qui acompanyen un jove del seu entorn en aquesta activitat.\nA més, els participants en aquesta activitat, si realitzen reserva prèvia, poden gaudir d'un menú especial en el restaurant Contrapunto per 20 euros, presentant la seua localitat d''Un matí amb A Midsummer Night's Dream'.\nAquest mateix mes de juny, l'Aula Magistral acull una lectura dramatitzada del clàssic shakesperià, amb funcions per al públic del programa didàctic, els dies 8 i 9, i una representació per al públic general el dissabte 11 de juny, a les 18.00 h. Les Arts presenta una nova producció teatral pròpia, amb text adaptat per Anselmo Alonso, i actors de La Farsería.\nDe manera paral·lela, els estudiants podran analitzar en el taller literari 'De llibre a llibret', l'adaptació del text teatral, que va escriure el dramaturg anglés al final del s. XVI, al llenguatge operístic del s. XX en l'obra de Benjamin Britten.\nRoberto Abbado, al podi, i Paul Curran, en l'escena, ultimen aquesta setmana els treballs previs a l'estrena de l'òpera homònima que va compondre Benjamin Britten. 'A Midsummer Night's Dream', l'última nova producció de la Temporada 2015-2016 suposa, a més, la primera partitura de l'autor anglés per a l'Orquestra de la Comunitat Valenciana.\nEl director escocés, responsable també de l'escenografia i coreografia d'aquest muntatge, amb il·luminació de David Jacques i vestuari de Gabriella Ingram, estrenarà el divendres, 10 de juny, el seu primer treball per a Les Arts, que també es representarà els dies 12, 14, 16 i 18.\nJóvens estreles del repertori anglés junt amb cantants del Centre Plácido Domingo conformen l'ampli elenc d'aquesta obra, amb el contratenor Christopher Lowrey (Oberon) i l'emergent soprano Nadine Sierra (Tytania), que el públic de Les Arts recordarà pel seu debut en 'Don Pasquale' en 2016, com a protagonistes.\nCompleten el repartiment: Brandon Cedel (Theseus), Iulia Safonova (Hippolyta), Mark Milhofer (Lysander), Dan Kempson (Demetrius), Nozomi Kato (Hermia), Leah Partridge (Helena), Conal Coad (Bottom), Richard Burkhard (Quince), Keith Jameson (Flute), Tyler Simpson (Snug), William Ferguson (Snout), Michael Borth (Starveling) i l'actor Christopher Darmanin (Puck).\nRamón Tebar clausura l'oferta simfònica de Les Arts amb una altra adaptació de la comèdia de Shakespeare, en aquest cas, la que va escriure Felix Mendelssohn-Bartholdy i que es va utilitzar com a acompanyament musical de l'obra teatral al llarg del segle XIX.\n'El somni d'una nit d'estiu' s'oferirà a l'Auditori el dia 23 de juny, data que marca l'inici d'aquesta estació. Les Arts ofereix un nou concert-espectacle, de facturació pròpia i direcció escènica d'Allex Aguilera. Torna a l'òpera de València l'actriu Rossy de Palma, que anteriorment ha participat en els muntatges de la sarsuela 'La corte de faraón', de Lleó Barbastre, i en 'Romancero Gitano', de García Lorca, en la transcripció per a narrador, quartet vocal i guitarra de Mario Castelnuovo-Tedesco.